b"\n_START_ARTICLE_\nTorre forta de Santa Cristina\n_START_SECTION_\nDescripci\xc3\xb3\n_START_PARAGRAPH_\nLa casa fortificada t\xc3\xa9 una forma quadrada i el seu estat \xc3\xa9s molt ru\xc3\xafn\xc3\xb3s. El material emprat en la seva edificaci\xc3\xb3 fou la pedra, b\xc3\xa9 en forma de grans pedres (la part baixa), b\xc3\xa9 en forma d'encofrat de t\xc3\xa0pia (part alta)._NEWLINE_La fa\xc3\xa7ana consta d'una obertura en un arc amb grans blocs de pedra com a dovelles. Cal destacar tamb\xc3\xa9 les sis espitlleres que encara es poden veure perfectament i que denoten el seu possible \xc3\xbas com a refugi._NEWLINE_Al darrere de la casa fortificada s'hi troba la cova de Santa Cristina.\n_START_SECTION_\nHist\xc3\xb2ria\n_START_PARAGRAPH_\nSegons el senyor Sol\xc3\xa9 i Caralt la casa fortificada que hi ha al costat de l'ermita de Santa Cristina correspon a  un Castrum (castell) del segle X. Situat en el mil\xc2\xb7lenari cam\xc3\xad de Vilafranca a Valls, al lloc m\xc3\xa9s alt de la serra, servia de refugi als cristians en una zona que va ser nombroses vegades frontera cristiano-sarra\xc3\xafna durant el segle X."